Fejden blev ikke uden personlige omkostninger. Det tabte venskab med Molbech var kun en af disse. Muligvis under indtryk af Grundtvigs polemiske selvpositionering lykkedes det ham således ikke at opnå præstestillingen i Udby efter faderens død. Polemikken havde dog ikke frataget Grundtvig modet til at skrive videre, og allerede i [[1814]] udkom ''[[Kort Begreb af Verdens Krønike, betragtet i Sammenhæng|Kort Begreb af Verdens Krønike, betragtet i Sammenhæng]]'',<ref>Se Pedersen 2014.</ref> der delte det meste af sin titel med den tidligere verdenskrønike, men var et helt andet værk. Den ambitiøst anlagte bog blev angivet som "Første Bind". Første bind kom aldrig ud af gammeltestamentlig tid, og andet bind udkom aldrig.
Religion Uddannelse Ledelse Organisationer Uddannelsesinstitutioner Ledere